title: Sklep Komisije z dne 21. februarja 2012 o ustanovitvi strokovne skupine za kazenskopravno politiko EU

text:
               23.2.2012

               SL

               Uradni list Evropske unije

               C 53/9

         SKLEP KOMISIJE
   z dne 21. februarja 2012
   o ustanovitvi strokovne skupine za kazenskopravno politiko EU
   2012/C 53/05
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju naslednjega:

               (1)

               Unija si v skladu s členom 67(3) Pogodbe prizadeva zagotoviti visoko raven varnosti z ukrepi za preprečevanje kriminala in boj proti njemu ter, po potrebi, s približevanjem kazenskih zakonodaj.

               (2)

               V sporočilu Komisije Evropskemu parlamentu, Svetu, Evropskemu ekonomsko-socialnemu odboru in Odboru regij z dne 20. septembra 2011 z naslovom „Oblikovanje kazenskopravne politike EU: zagotavljanje učinkovitega izvajanja politik EU s pomočjo kazenskega prava“ (1) je poudarjen pomen oblikovanja usklajene in dosledne kazenskopravne politike EU, podprte z razpravami v strokovni skupini.

               (3)

               Zato je treba ustanoviti skupino strokovnjakov na področju kazenskega prava EU ter opredeliti njene naloge in sestavo.

               (4)

               Skupina bi morala podpirati prizadevanja Komisije pri oblikovanju kazenskopravne politike EU in svetovati o vseh s tem povezanih vprašanjih. Prav tako bi morala svetovati pri zbiranju dejstev za oceno, ali kazenskopravni ukrepi EU bistveno prispevajo k zagotavljanju učinkovitega izvajanja politike Unije.

               (5)

               Skupino bi moralo sestavljati največ dvajset visoko kvalificiranih strokovnjakov, imenovanih za delovanje v svojem imenu, pri čemer bi morala biti zagotovljena uravnotežena zastopanost v poklicnem in geografskem smislu.

               (6)

               Mandat članov skupine bi moral trajati tri leta in biti obnovljiv.

               (7)

               Za člane skupine bi bilo treba določiti pravila o razkrivanju informacij.

               (8)

               Osebne podatke članov skupine bi bilo treba obdelovati v skladu z Uredbo (ES) št. 45/2001 Evropskega parlamenta in Sveta z dne 18. decembra 2000 o varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov (2) –

         SPREJELA NASLEDNJI SKLEP:
   Člen 1
   Vsebina
   Ustanovi se strokovna skupina za kazenskopravno politiko EU (v nadaljnjem besedilu: skupina).
   Člen 2
   Naloge
   Naloga skupine je svetovati Komisiji na področju kazenskega materialnega prava v okviru oblikovanja kazenskopravne politike EU. To vključuje zlasti svetovanje o vseh pravnih vprašanjih s tega področja, ob posvetovanju z obstoječimi strokovnimi skupinami na zadevnih področjih politike pa tudi zbiranje dejstev za oceno, ali kazenskopravni ukrepi EU bistveno prispevajo k zagotavljanju učinkovitega izvajanja politike Unije.
   Člen 3
   Posvetovanje
   Komisija se lahko s skupino posvetuje o vseh zadevah v zvezi z oblikovanjem kazenskopravne politike EU.
   Člen 4
   Članstvo – imenovanje
   1.   Skupino sestavlja največ 20 članov. Člani so imenovani za delovanje v svojem imenu.
   2.   Člane, izbrane izmed priznanih strokovnjakov s področja kazenskega prava, imenuje generalni direktor GD za pravosodje. Izbirni postopek se opravi tako, da se zagotovi visoka raven strokovnega znanja in čim bolj uravnotežena zastopanost glede obsega strokovnega znanja, geografskega izvora in spola, ob upoštevanju posebnih nalog strokovne skupine ter vrste zahtevanega znanja.
   3.   Skupino sestavljajo tako strokovnjaki iz znanstvenih in raziskovalnih institucij kot tudi pravosodni delavci.
   4.   Člani so imenovani za delovanje v svojem imenu za obdobje treh let. Ob imenovanju se zavežejo, da bodo delovali neodvisno in v javnem interesu. V primeru navzkrižja interesov lahko službe Komisije zadevnega strokovnjaka izključijo iz skupine ali z določenega sestanka skupine ali odločijo, da zadevni strokovnjak ne sodeluje pri obravnavi zadevnih točk dnevnega reda. Člani skupine opravljajo svoje naloge do zamenjave ali do izteka mandata. Lahko so ponovno imenovani.
   5.   Člani, ki ne morejo več učinkovito prispevati k razpravam skupine, ki odstopijo ali ne izpolnjujejo pogojev iz odstavka 3 tega člena ali člena 339 Pogodbe, se lahko za preostanek njihovega mandata zamenjajo.
   6.   Imena članov se objavijo v registru strokovnih skupin Komisije in drugih podobnih subjektov (v nadaljnjem besedilu: register) ter na spletišču Generalnega direktorata za pravosodje. Osebni podatki članov se zbirajo, obdelujejo in objavljajo v skladu z Uredbo (ES) št. 45/2001.
   Člen 5
   Delovanje
   1.   Skupini predseduje predstavnik Komisije.
   2.   V dogovoru s Komisijo se lahko ustanovijo podskupine za proučitev posebnih vprašanj v okviru nalog, ki jih določi skupina. Take podskupine se razpustijo takoj, ko opravijo svoje naloge.
   3.   Predstavnik Komisije lahko povabi strokovnjake s posebnim znanjem o določeni zadevi na dnevnem redu, ki niso člani skupine, da priložnostno sodelujejo pri delu skupine ali podskupine. Poleg tega lahko predstavnik Komisije podeli status opazovalca posameznikom, organizacijam v skladu z določbo 8(3) horizontalnih pravil o strokovnih skupinah in državam kandidatkam.
   4.   Člani skupine ter povabljeni strokovnjaki in opazovalci spoštujejo obveznosti varovanja poslovne skrivnosti iz Pogodb in njihovih izvedbenih pravil ter Pravilnik Komisije o varnosti v zvezi z zaščito tajnih podatkov EU iz Priloge k Sklepu Komisije 2001/844/ES, ESPJ, Euratom (3). Če teh obveznosti ne spoštujejo, lahko Komisija sprejme ustrezne ukrepe.
   5.   Komisija zagotovi tajniške storitve za skupino.
   6.   Skupina lahko sprejme poslovnik na podlagi standardnega poslovnika za strokovne skupine.
   7.   Komisija objavi relevantne informacije o dejavnostih skupine v samem registru ali s povezavo iz registra na posebno spletno stran.
   Člen 6
   Stroški sestankov
   1.   Udeleženci dejavnosti skupine za opravljanje storitev niso plačani.
   2.   Komisija članom povrne potne stroške in plača dnevnice v zvezi z dejavnostmi skupine v skladu z veljavnimi določbami Komisije.
   3.   Navedene stroške povrne glede na razpoložljiva odobrena sredstva, dodeljena po letnem postopku za dodeljevanje sredstev.
   Člen 7
   Začetek veljavnosti
   Ta sklep začne veljati na dan objave v Uradnem listu Evropske unije.

      V Bruslju, 21. februarja 2012

            Za Komisijo

         Viviane REDING

            Podpredsednica

      (1)  COM(2011) 573 final.

      (2)  Uredba (ES) št. 45/2001 Evropskega parlamenta in Sveta z dne 18. decembra 2000 o varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov (UL L 8, 12.1.2001, str. 1).

      (3)  Sklep Komisije z dne 29. novembra 2001 o spremembah njenega Poslovnika (UL L 317, 3.12.2001, str. 1).


title: Sklep Sveta z dne 26. februarja 2001 o podpisu v imenu Evropske skupnosti Sporazuma v obliki memoranduma o soglasju med Evropsko skupnostjo in Demokratično socialistično republiko Šrilanko o dogovorih glede dostopa na trg tekstilnih izdelkov in oblačil in o odobritvi njegove začasne uporabe

text:
Pomembno pravno obvestilo

|

32001D0214

Uradni list L 080 , 20/03/2001 str. 0011 - 0011

		Sklep Svetaz dne 26. februarja 2001o podpisu v imenu Evropske skupnosti Sporazuma v obliki memoranduma o soglasju med Evropsko skupnostjo in Demokratično socialistično republiko Šrilanko o dogovorih glede dostopa na trg tekstilnih izdelkov in oblačil in o odobritvi njegove začasne uporabe(2001/214/ES)SVET EVROPSKE UNIJE JE –ob upoštevanju Pogodbe o ustanovitvi Evropske skupnosti in zlasti člena 133 Pogodbe v povezavi s prvim in drugim pododstavkom člena 300(2) Pogodbe,ob upoštevanju predloga Komisije,ob upoštevanju naslednjega:(1) Komisija je v imenu Skupnosti s pogajanji uskladila dvostranski sporazum v obliki memoranduma o soglasju o trgovini s tekstilnimi izdelki s Šrilanko.(2) Sporazum v obliki memoranduma o soglasju je bil parafiran dne 5. decembra 2000.(3) Sporazum v obliki memoranduma o soglasju je treba podpisati v imenu Skupnosti.(4) Da bi obema pogodbenicama omogočili koristi iz tega sporazuma takoj po ustreznih uradnih obvestilih STO, je primerno ta sporazum na podlagi vzajemnosti uporabljati začasno od 1. decembra 2000 do dokončanja ustreznih postopkov za njegovo uradno sklenitev –SKLENIL:Člen 1Ob upoštevanju njegove predvidene poznejše sklenitve je predsednik Sveta s tem pooblaščen, da imenuje pooblaščence, ki v imenu Evropske skupnosti podpišejo Sporazum v obliki memoranduma o soglasju o trgovini s tekstilnimi izdelki s Šrilanko.Besedilo Sporazuma je priloženo k temu sklepu.Člen 2Sporazum v obliki memoranduma o soglasju se na podlagi vzajemnosti začasno uporablja od 1. decembra 2000 do dokončanja postopkov za njegovo uradno sklenitev.Člen 31. Komisija lahko v skladu s postopkom iz člena 17 Uredbe Sveta 3030/93 z dne 12. oktobra 1993 o skupnih pravilih za uvoz nekaterih tekstilnih izdelkov po poreklu iz tretjih držav [1], po posvetovanjih s Šrilanko v skladu s točko 7 Memoranduma o soglasju, spremeni uporabo sistema dvojne kontrole za nekatere izdelke.2. Če Šrilanka ne bo izpolnila svojih obveznosti iz točk 2 in 6 Memoranduma o soglasju, bo Komisija ponovno uvedla režim kvot v skladu s postopkom iz člena 17 Uredbe 3030/93.V Bruslju, 26. februarja 2001Za SvetPredsednikA. Lindh[1] UL L 275, z dne 8.11.1993, Uredba, kakor je bila nazadnje spremenjena z Uredbo Sveta (ES) št. 824/97 (UL L 119, z dne 8.5.97, str. 1).--------------------------------------------------


title: 2009/82/ES,Euratom: Sklep Sveta in Komisije z dne 18. decembra 2008 o sklenitvi Protokola k Sporazumu o partnerstvu in sodelovanju med Evropskima skupnostma in njunimi državami članicami na eni strani ter Kirgiško republiko na drugi strani zaradi upoštevanja pristopa Republike Bolgarije in Romunije k Evropski uniji

text:
               30.1.2009

               SL

               Uradni list Evropske unije

               L 26/5

      SKLEP SVETA IN KOMISIJE

   z dne 18. decembra 2008
   o sklenitvi Protokola k Sporazumu o partnerstvu in sodelovanju med Evropskima skupnostma in njunimi državami članicami na eni strani ter Kirgiško republiko na drugi strani zaradi upoštevanja pristopa Republike Bolgarije in Romunije k Evropski uniji
   (2009/82/ES, Euratom)
   SVET EVROPSKE UNIJE IN
   KOMISIJA EVROPSKIH SKUPNOSTI STA –
   ob upoštevanju Pogodbe o ustanovitvi Evropske skupnosti in zlasti člena 44(2), zadnjega stavka člena 47(2), člena 55, člena 57(2), člena 71, člena 80(2) ter členov 93, 94, 133 in 181a v povezavi z drugim stavkom člena 300(2) in prvim pododstavkom člena 300(3) Pogodbe,
   ob upoštevanju Pogodbe o ustanovitvi Evropske skupnosti za atomsko energijo in zlasti drugega odstavka člena 101 Pogodbe,
   ob upoštevanju Akta o pristopu Bolgarije in Romunije ter zlasti člena 6(2) Akta,
   ob upoštevanju predloga Komisije,
   ob upoštevanju mnenja Evropskega parlamenta (1),
   ob upoštevanju odobritve Sveta v skladu s členom 101 Pogodbe o ustanovitvi Evropske skupnosti za atomsko energijo,
   ob upoštevanju naslednjega:

               (1)

               Protokol k Sporazumu o partnerstvu in sodelovanju med Evropskima skupnostma in njunimi državami članicami na eni strani ter Kirgiško republiko na drugi strani zaradi upoštevanja pristopa Republike Bolgarije in Romunije k Evropski uniji je bil v imenu Skupnosti in držav članic podpisan dne 11. junija v skladu s Sklepom Sveta 2008/628/ES (2).

               (2)

               Do začetka veljavnosti se Protokol začasno uporablja od 1. januarja 2007.

               (3)

               Protokol je treba skleniti –

         SKLENILA:
   Člen 1
   Protokol k Sporazumu o partnerstvu in sodelovanju med Evropskima skupnostma in njunimi državami članicami na eni strani ter Kirgiško republiko na drugi strani zaradi upoštevanja pristopa Republike Bolgarije in Romunije k Evropski uniji (3) se s tem sklepom odobri v imenu Evropske skupnosti, Evropske skupnosti za atomsko energijo in držav članic.
   Člen 2
   Predsednik Sveta v imenu Skupnosti in njenih držav članic poda uradno obvestilo iz člena 3 Protokola. Predsednik Komisije hkrati poda uradno obvestilo v imenu Evropske skupnosti za atomsko energijo.

      V Bruslju, 18. decembra 2008

            Za Svet

            Predsednik

         M. BARNIER

            Za Komisijo

            Predsednik

         José Manuel BARROSO

      (1)  Mnenje z dne 2. septembra 2008 (še ni objavljeno v Uradnem listu).

      (2)  UL L 205, 1.8. 2008, str. 40.

      (3)  UL L 205, 1.8.2008, str. 42.


title: 2009/672/ES: Sklep Evropskega parlamenta z dne 23. aprila 2009 o zaključku poslovnih knjig Evropske agencije za obnovo za proračunsko leto 2007

text:
               26.9.2009

               SL

               Uradni list Evropske unije

               L 255/179

      SKLEP EVROPSKEGA PARLAMENTA

   z dne 23. aprila 2009
   o zaključku poslovnih knjig Evropske agencije za obnovo za proračunsko leto 2007
   (2009/672/ES)
   EVROPSKI PARLAMENT,

               —

               ob upoštevanju zaključnih računov Evropske agencije za obnovo za proračunsko leto 2007 (1),

               —

               ob upoštevanju poročila Računskega sodišča o letnih računovodskih izkazih Evropske agencije za obnovo za proračunsko leto 2007, skupaj z odgovori agencije (2),

               —

               ob upoštevanju priporočila Sveta z dne 10. februarja 2009 (5588/2009 – C6-0060/2009),

               —

               ob upoštevanju Pogodbe ES, zlasti člena 276,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), zlasti člena 185,

               —

               ob upoštevanju Uredbe Sveta (ES) št. 2667/2000 z dne 5. decembra 2000 o Evropski agenciji za obnovo (4), zlasti člena 8,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe (ES, Euratom) št. 1605/2002 (5), zlasti člena 94,

               —

               ob upoštevanju člena 71 in Priloge V svojega poslovnika,

               —

               ob upoštevanju poročila Odbora za proračunski nadzor (A6-0169/2009),

               1.

               ugotavlja, da so končni letni računovodski izkazi Evropske agencije za obnovo taki kot v prilogi k poročilu Računskega sodišča;

               2.

               odobri zaključek poslovnih knjig Evropske agencije za obnovo za proračunsko leto 2007;

               3.

               naroči svojemu predsedniku, naj ta sklep posreduje direktorju Evropske agencije za obnovo, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Hans-Gert PÖTTERING

            Generalni sekretar

         Klaus WELLE

      (1)  UL C 278, 31.10.2008, str. 13.

      (2)  UL C 311, 5.12.2008, str. 42.

      (3)  UL L 248, 16.9.2002, str. 1.

      (4)  UL L 306, 7.12.2000, str. 7.

      (5)  UL L 357, 31.12.2002, str. 72.


               30.12.2015

               SL

               Uradni list Evropske unije

               C 440/116

         P7_TA(2013)0015
   Sprememba Poslovnika Evropskega parlamenta glede prednostnega vrstnega reda podpredsednikov, izvoljenih s ploskanjem
   Sklep Evropskega parlamenta z dne 16. januarja 2013 o spremembi člena 15(2) Poslovnika Evropskega parlamenta glede prednostnega vrstnega reda podpredsednikov, izvoljenih s ploskanjem (2012/2020(REG))
   (2015/C 440/22)

      Evropski parlament,

               —

               ob upoštevanju pisma svojega predsednika z dne 3. septembra 2010,

               —

               ob upoštevanju razlage člena 13(1) Poslovnika, ki jo je Odbor za ustavne zadeve sprejel dne 15. junija 2011 in je bila na plenarnem zasedanju razglašena dne 22. junija 2011,

               —

               ob upoštevanju členov 211 in 212 Poslovnika,

               —

               ob upoštevanju poročila Odbora za ustavne zadeve (A7-0412/2012),

               1.

               sklene spremeniti Poslovnik, kakor sledi;

               2.

               opozarja, da bo sprememba začela veljati na prvi dan naslednjega delnega zasedanja;

               3.

               naroči svojemu predsedniku, naj ta sklep posreduje Svetu in Komisiji v vednost.

      Sprememba 1

      Poslovnik Evropskega parlamenta

      Člen 15 – odstavek 2 – pododstavek 2

                  Veljavno besedilo

                  Sprememba

               Kadar podpredsedniki
                     niso
                   izvoljeni s
                     tajnim glasovanjem
                  , prednostni vrstni red
                     določa zaporedje, po katerem je predsednik prebral njihova imena Parlamentu
                  .

               Kadar
                     so
                   podpredsedniki izvoljeni s
                     ploskanjem, se
                   prednostni vrstni red
                     določi s tajnim glasovanjem
                  .


title: 2014/563/EU: Sklep Evropskega parlamenta z dne 3. aprila 2014 o razrešnici glede izvrševanja proračuna Prevajalskega centra za organe Evropske unije za proračunsko leto 2012

text:
               5.9.2014

               SL

               Uradni list Evropske unije

               L 266/165

         SKLEP EVROPSKEGA PARLAMENTA
   z dne 3. aprila 2014
   o razrešnici glede izvrševanja proračuna Prevajalskega centra za organe Evropske unije za proračunsko leto 2012
   (2014/563/EU)
   EVROPSKI PARLAMENT,

               —

               ob upoštevanju letnih računovodskih izkazov Prevajalskega centra za organe Evropske unije za proračunsko leto 2012,

               —

               ob upoštevanju poročila Računskega sodišča o letnih računovodskih izkazih Prevajalskega centra za organe Evropske unije za proračunsko leto 2012 z odgovori centra (1),

               —

               ob upoštevanju priporočila Sveta z dne 18. februarja 2014 (05849/2014 – C7-0054/2014),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

               —

               ob upoštevanju Uredbe Sveta (ES) št. 2965/94 z dne 28. novembra 1994 o ustanovitvi Prevajalskega centra za organe Evropske unije (4), zlasti člena 14 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5),

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (6), zlasti člena 108 Delegirane uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor (A7-0205/2014),

               1.

               podeli razrešnico direktorici Prevajalskega centra za organe Evropske unije glede izvrševanja proračuna centra za proračunsko leto 2012;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje direktorici Prevajalskega centra za organe Evropske unije, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 365, 13.12.2013, str. 15.

      (2)  UL L 248, 16.9.2002, str. 1.

      (3)  UL L 298, 26.10.2012, str. 1.

      (4)  UL L 314, 7.12.1994, str. 1.

      (5)  UL L 357, 31.12.2002, str. 72.

      (6)  UL L 328, 7.12.2013, str. 42.


title: 2014/258/SZVP: Sklep Političnega in varnostnega odbora EUBAM Libya/3/2014 z dne 30. aprila 2014 o podaljšanju mandata vodje misije Evropske unije za pomoč pri integriranem upravljanju libijskih meja (EUBAM Libya)

text:
               9.5.2014

               SL

               Uradni list Evropske unije

               L 136/25

         SKLEP POLITIČNEGA IN VARNOSTNEGA ODBORA EUBAM LIBYA/3/2014
   z dne 30. aprila 2014
   o podaljšanju mandata vodje misije Evropske unije za pomoč pri integriranem upravljanju libijskih meja (EUBAM Libya)
   (2014/258/SZVP)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti tretjega odstavka člena 38 Pogodbe,
   ob upoštevanju Sklepa Sveta 2013/233/SZVP z dne 22. maja 2013 o misiji Evropske unije za pomoč pri integriranem upravljanju libijskih meja (EUBAM Libya) (1),
   ob upoštevanju naslednjega:

               (1)

               V skladu s členom 9(1) Sklepa 2013/233/SZVP je Politični in varnostni odbor (PVO) pooblaščen, da v skladu s členom 38 Pogodbe sprejema ustrezne odločitve v zvezi s političnim nadzorom in strateškim vodenjem misije Evropske unije za pomoč pri integriranem upravljanju libijskih meja (EUBAM Libya), vključno z odločitvijo, da na predlog visokega predstavnika Unije za zunanje zadeve in varnostno politiko (VP) imenuje vodjo misije.

               (2)

               PVO je 24. maja 2013 sprejel Sklep EUBAM Libya/1/2013 (2), s katerim je g. Anttija Juhanija Hartikainena imenoval za vodjo misije EUBAM Libya za obdobje od 22. maja 2013 do 21. maja 2014.

               (3)

               VP je 14. aprila 2014 predlagal, da se mandat g. Anttija Juhanija Hartikainena kot vodje misije EUBAM Libya podaljša do 21. maja 2015 –

         SPREJEL NASLEDNJI SKLEP:
   Člen 1
   Mandat g. Anttija Juhanija Hartikainena kot vodje misije EUBAM Libya se podaljša do 21. maja 2015.
   Člen 2
   Ta sklep začne veljati na dan sprejetja.

      V Bruslju, 30. aprila 2014

            Za Politični in varnostni odbor

            Predsednik

         W. STEVENS

      (1)  UL L 138, 24.5.2013, str. 15.

      (2)  Sklep Političnega in varnostnega odbora EUBAM Libya/1/2013 z dne 24. maja 2013 o imenovanju vodje misije Evropske unije za pomoč pri integriranem upravljanju libijskih meja (EUBAM Libya) (UL L 147, 1.6.2013, str. 13).


title: Sklep Političnega in varnostnega odbora (SZVP) 2016/396 z dne 15. marca 2016 o imenovanju poveljnika misije EU v vojaški misiji Evropske unije, ki prispeva k usposabljanju somalskih varnostnih sil (EUTM Somalia), in razveljavitvi Sklepa (SZVP) 2015/173 (EUTM Somalia/1/2016)

text:
               18.3.2016

               SL

               Uradni list Evropske unije

               L 73/99

         SKLEP POLITIČNEGA IN VARNOSTNEGA ODBORA (SZVP) 2016/396
   z dne 15. marca 2016
   o imenovanju poveljnika misije EU v vojaški misiji Evropske unije, ki prispeva k usposabljanju somalskih varnostnih sil (EUTM Somalia), in razveljavitvi Sklepa (SZVP) 2015/173 (EUTM Somalia/1/2016)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti člena 38 Pogodbe,
   ob upoštevanju Sklepa Sveta 2010/96/SZVP z dne 15. februarja 2010 o vojaški misiji Evropske unije, ki prispeva k usposabljanju somalskih varnostnih sil (1), in zlasti člena 5 Sklepa,
   ob upoštevanju naslednjega:

               (1)

               Na podlagi Sklepa 2010/96/SZVP je Politični in varnostni odbor (PVO) v skladu s členom 38 Pogodbe o Evropski uniji pooblaščen, da sprejme ustrezne odločitve glede političnega nadzora in strateškega vodenja EUTM Somalia, vključno s sklepom o imenovanju poveljnikov misije EU.

               (2)

               PVO je 3. februarja 2015 sprejel Sklep (SZVP) 2015/173 (2), s katerim je za poveljnika misije EU za EUTM Somalia imenoval brigadnega generala Antonia MAGGIJA.

               (3)

               Italija je 9. februarja 2016 predlagala, da se za novega poveljnika misije EU za EUTM Somalia imenuje brigadni general Maurizio MORENA, ki bi nasledil brigadnega generala Antonia MAGGIJA.

               (4)

               Vojaški odbor EU je 24. februarja 2016 priporočil, da PVO za poveljnika misije EU za EUTM Somalia imenuje brigadnega generala Maurizia MORENA, ki bi nasledil brigadnega generala Antonia MAGGIJA.

               (5)

               Sklep (SZVP) 2015/173 bi bilo treba razveljaviti.

               (6)

               V skladu s členom 5 Protokola (št. 22) o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo –

         SPREJEL NASLEDNJI SKLEP:
   Člen 1
   Brigadni general Maurizio MORENA se z 21. marcem 2016 imenuje za poveljnika misije EU v vojaški misiji Evropske unije, ki prispeva k usposabljanju somalskih varnostnih sil (EUTM Somalia).
   Člen 2
   Sklep (SZVP) 2015/173 se razveljavi.
   Člen 3
   Ta sklep začne veljati na dan sprejetja.

      V Bruslju, 15. marca 2016.

            Za Politični in varnostni odbor

            Predsednik

         W. STEVENS

      (1)  UL L 44, 19.2.2010, str. 16.

      (2)  Sklep Političnega in varnostnega odbora (SZVP) 2015/173 z dne 3. februarja 2015 o imenovanju poveljnika misije EU v vojaški misiji Evropske unije, ki prispeva k usposabljanju somalskih varnostnih sil (EUTM Somalia), in razveljavitvi Sklepa EUTM Somalia/1/2013 (EUTM Somalia/1/2015) (UL L 29, 5.2.2015, str. 14).


title: Sklep Sveta 2011/168/SZVP z dne 21. marca 2011 o Mednarodnem kazenskem sodišču in razveljavitvi Skupnega stališča 2003/444/SZVP

text:
               22.3.2011

               SL

               Uradni list Evropske unije

               L 76/56

         SKLEP SVETA 2011/168/SZVP
   z dne 21. marca 2011
   o Mednarodnem kazenskem sodišču in razveljavitvi Skupnega stališča 2003/444/SZVP
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju naslednjega:

               (1)

               Unija si pri svojih dejavnostih na mednarodnem prizorišču prizadeva za utrjevanje načel demokracije, pravne države, univerzalnosti in nedeljivosti človekovih pravic in temeljnih svoboščin, spoštovanja človekovega dostojanstva, enakosti in solidarnosti ter spoštovanja načel Ustanovne listine Združenih narodov in mednarodnega prava, kakor je določeno v členu 21 Pogodbe. Unija si prizadeva razvijati odnose in graditi partnerstvo med drugim z mednarodnimi organizacijami, ki z njo delijo ta načela.

               (2)

               Eden od ciljev Unije je ohranjanje miru, preprečevanje sporov in krepitev mednarodne varnosti v skladu s cilji in načeli Ustanovne listine Združenih narodov.

               (3)

               Rimski statut Mednarodnega kazenskega sodišča (v nadaljnjem besedilu: Rimski statut) je začel veljati 1. julija 2002.

               (4)

               Rimski statut so ratificirale vse države članice.

               (5)

               Načela Rimskega statuta in načela, ki urejajo delovanje Mednarodnega kazenskega sodišča (v nadaljnjem besedilu: MKS), so v celoti skladna z načeli in cilji Unije. Huda kazniva dejanja, za katera je pristojno MKS, zadevajo mednarodno skupnost kot celoto ter Unijo in njene države članice.

               (6)

               Unija in njene države članice so odločene odpraviti prakso nekaznovanja storilcev teh kaznivih dejanj z ukrepanjem na mednarodni ravni in s poglabljanjem mednarodnega sodelovanja, da se zagotovi njihov učinkovit pregon.

               (7)

               Unija in MKS sta 10. aprila 2006 podpisali sporazum o sodelovanju in pomoči, ki je začel veljati 1. maja 2006 (1).

               (8)

               Načela in pravila mednarodnega kazenskega prava, ki jih zajema Rimski statut, bi bilo treba upoštevati tudi v drugih mednarodnih pravnih instrumentih.

               (9)

               Unija je prepričana, da je vsesplošen pristop k Rimskemu statutu bistven za celovito učinkovitost MKS, in zato meni, da je treba spodbujati pobude, katerih cilj je širjenje sprejetja Rimskega statuta, pod pogojem, da so pobude združljive s črko in duhom Rimskega statuta.

               (10)

               Nadvse pomembno je, da se ohrani celovitost Rimskega statuta in neodvisnost MKS.

               (11)

               V svojih sklepih z dne 30. septembra 2002 o Mednarodnem kazenskem sodišču je Svet oblikoval niz načel, ki so priložena navedenim sklepom, da bi državam članicam služila kot smernice pri presojanju nujnosti in področja uporabe morebitnih sporazumov ali dogovorov, ko odgovarjajo na predloge v zvezi s pogoji za predajo oseb MKS.

               (12)

               Svet je 25. maja 2010 sprejel sklepe o konferenci o pregledu Rimskega statuta Mednarodnega kazenskega sodišča (v nadaljnjem besedilu: konferenca o pregledu), ki je potekala od 31. maja do 11. junija 2010 v Kampali, Uganda.

               (13)

               Na konferenci o pregledu so bile v skladu z odstavkom 2 člena 5 Rimskega statuta sprejete spremembe Rimskega statuta, s katerimi je bilo opredeljeno kaznivo dejanje agresije, z njimi pa so bili določeni tudi pogoji, pod katerimi bi MKS lahko izvrševalo svojo pristojnost v zvezi z navedenim kaznivim dejanjem; sprejete spremembe Rimskega statuta, s katerimi je bila pristojnost MKS razširjena na tri dodatne vojne zločine, storjene med oboroženimi spopadi, ki niso mednarodnega značaja; in je bilo odločeno, da se člen 124 Rimskega statuta zaenkrat ohrani. Te spremembe potrebujejo ratifikacijo ali sprejetje, veljati pa začnejo v skladu z odstavkom 5 člena 121 Rimskega statuta. MKS bo pristojnost za kaznivo dejanje agresije izvrševalo glede na sklep, ki ga je treba sprejeti po 1. januarju 2017 z enako večino držav pogodbenic, kot je potreben za sprejetje spremembe Rimskega statuta.

               (14)

               Unija se je na konferenci o pregledu zavezala, da bo pregledala in posodobila svoje akte v podporo MKS in še naprej spodbujala univerzalnost in ohranjanje celovitosti Rimskega statuta.

               (15)

               Za izvajanje Rimskega statuta so potrebni praktični ukrepi, ki bi jih morale Unija in njene države članice v celoti podpirati.

               (16)

               Akcijski načrt, ki ga je med drugim zahtevala Resolucija o začetku veljavnosti statuta Mednarodnega kazenskega sodišča, ki jo je Evropski parlament odobril 28. februarja 2002, za ukrepanje na podlagi Skupnega stališča Sveta 2001/443/SZVP z dne 11. junija 2001 o Mednarodnem kazenskem sodišču (2), je bil sprejet 4. februarja 2004 in bi ga bilo treba ustrezno prilagoditi.

               (17)

               Glede na navedeno bi bilo treba Skupno stališče 2003/444/SZVP z dne 16. junija 2003 o Mednarodnem kazenskem sodišču (3) razveljaviti in nadomestiti s tem sklepom –

         SPREJEL NASLEDNJI SKLEP:
   Člen 1
   1.   Mednarodno kazensko sodišče (v nadaljnjem besedilu: MKS) je za namene preprečevanja in omejevanja storitev hudih kaznivih dejanj, ki so v njegovi pristojnosti, poglavitno sredstvo za krepitev spoštovanja mednarodnega humanitarnega prava in človekovih pravic, s čimer prispeva k svobodi, varnosti, pravičnosti in pravni državi ter k ohranjanju miru, preprečevanju sporov in krepitvi mednarodne varnosti v skladu s cilji in načeli Ustanovne listine Združenih narodov.
   2.   Cilj tega sklepa je utrjevanje vsesplošne podpore Rimskemu statutu Mednarodnega kazenskega sodišča (v nadaljnjem besedilu: Rimski statut) s spodbujanjem čim širšega sodelovanja pri njem, ohranjanje celovitosti Rimskega statuta, podpora neodvisnosti MKS in njegovemu uspešnemu in učinkovitemu delovanju, podpora sodelovanju z MKS in podpora izvajanju načela dopolnjevanja.
   Člen 2
   1.   Da bi prispevale k cilju čim širšega sodelovanja pri Rimskem statutu, Unija in njene države članice ukrenejo vse za napredovanje tega procesa, tako da pri pogajanjih, vključno s pogajanji o sporazumih, ali v okviru političnega dialoga s tretjimi državami, skupinami držav ali ustreznimi regionalnimi organizacijami načnejo, kadar koli je to ustrezno, vprašanje o čim širši ratifikaciji, sprejetju, potrditvi ali pristopu k Rimskemu statutu in o njegovem izvajanju.
   2.   Unija in njene države članice prispevajo k čim širšemu sodelovanju pri Rimskem statutu in njegovem izvajanju v svetovnem merilu tudi z drugimi sredstvi, na primer s sprejemanjem pobud, katerih cilj je razširjanje vrednot, načel in določb Rimskega statuta in z njim povezanih instrumentov. Zaradi uresničevanja ciljev tega sklepa Unija po potrebi sodeluje z drugimi zainteresiranimi državami, mednarodnimi institucijami, nevladnimi organizacijami in drugimi predstavniki civilne družbe.
   3.   Države članice posredujejo svoje izkušnje glede vprašanj v zvezi z izvajanjem Rimskega statuta vsem zainteresiranim državam in, kadar je primerno, za ta namen zagotavljajo tudi druge oblike podpore. Države članice se morajo na ustrezna zaprosila odzvati tako, da prispevajo tehnično in, kadar je primerno, finančno pomoč, za zakonodajno delo, potrebno za sodelovanje tretjih držav pri Rimskem statutu in za njihovo izvajanje Rimskega statuta. Tudi Unija se lahko na ustrezna zaprosila odzove tako, da prispeva tovrstno pomoč. Države, ki se odločajo, da bi postale pogodbenice Rimskega statuta ali da bi sodelovale z MKS, se spodbuja, da Unijo obvestijo o težavah, s katerimi se pri tem soočajo.
   4.   Pri izvajanju tega člena Unija in njene države članice usklajujejo politično in tehnično podporo MKS, ki jo namenjajo različnim državam ali skupinam držav.
   Člen 3
   V podporo neodvisnosti MKS Unija in njene države članice zlasti:

               (a)

               spodbujajo države pogodbenice, da brez odlašanja v celoti nakažejo prispevke, ki so jim odmerjeni, v skladu s sklepi Skupščine držav pogodbenic;

               (b)

               storijo vse, kar je v njihovi moči, da bi države članice čim prej pristopile k ali ratificirale sporazum o privilegijih in imunitetah Mednarodnega kazenskega sodišča, ter si prizadevajo za pristop ali ratifikacijo s strani drugih držav in

               (c)

               si po potrebi prizadevajo pripomoči k ureditvi usposabljanja in pomoči za sodnike, tožilce, uradnike in svetovalce pri delu, povezanem z MKS.

         Člen 4
   1.   Unija in njene države članice pozorno spremljajo premike v zvezi s sodelovanjem z MKS v skladu z Rimskim statutom.
   2.   Unija redno pregleduje izvajanje sporazuma med Mednarodnim kazenskim sodiščem in Evropsko unijo o sodelovanju in pomoči.
   3.   Unija in njene države članice po potrebi preučijo možnost sklenitve ad hoc dogovorov in sporazumov, s katerimi se omogoči učinkovito delovanje MKS, in k temu spodbujajo tudi tretje stranke.
   4.   Unija in njene države članice še naprej po potrebi opozarjajo tretje države na sklepe Sveta z dne 30. septembra 2002 o Mednarodnem kazenskem sodišču in na k tem sklepom priložena vodilna načela EU, glede predlogov za sporazume ali dogovore v zvezi s pogoji za predajo oseb MKS.
   Člen 5
   Unija in njene države članice po potrebi sprejemajo pobude ali ukrepe za zagotavljanje izvajanja načela dopolnjevanja na nacionalni ravni.
   Člen 6
   Svet in visoki predstavnik Unije za zunanje zadeve in varnostno politiko po potrebi usklajujeta ukrepe Unije in njenih držav članic za izvajanje členov 2 do 5.
   Člen 7
   Države članice med seboj sodelujejo, da se zagotovi neovirano delovanje Skupščine držav pogodbenic v vseh pogledih.
   Člen 8
   Unija v zvezi z najhujšimi mednarodnimi kaznivimi dejanji po Rimskem statutu zagotavlja usklajenost in povezanost svojih instrumentov in politik na vseh področjih svojega zunanjega in notranjega delovanja.
   Člen 9
   Svet po potrebi pregleda ta sklep.
   Člen 10
   Skupno stališče 2003/444/SZVP se razveljavi in nadomesti s tem sklepom. Sklicevanja na razveljavljeno Skupno stališče 2003/444/SZVP se razlagajo kot sklicevanja na ta sklep.
   Člen 11
   Ta sklep začne veljati na dan sprejetja.

      V Bruslju, 21. marca 2011

            Za Svet

            Predsednik

         C. ASHTON

      (1)  UL L 115, 28.4.2006, str. 50.

      (2)  UL L 155, 12.6.2001, str. 19.

      (3)  UL L 150, 18.6.2003, str. 67.


title: 2014/48/EU: Sklep Sveta z dne 28. januarja 2014 o sklenitvi Protokola, ki določa ribolovne možnosti in finančni prispevek, predvidene v Sporazumu o partnerstvu v ribiškem sektorju med Evropsko skupnostjo na eni strani ter vlado Danske in lokalno vlado Grenlandije na drugi strani

text:
               31.1.2014

               SL

               Uradni list Evropske unije

               L 28/1

      SKLEP SVETA

   z dne 28. januarja 2014
   o sklenitvi Protokola, ki določa ribolovne možnosti in finančni prispevek, predvidene v Sporazumu o partnerstvu v ribiškem sektorju med Evropsko skupnostjo na eni strani ter vlado Danske in lokalno vlado Grenlandije na drugi strani
   (2014/48/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 43 v povezavi s členom 218(6)(a) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta,
   ob upoštevanju naslednjega:

               (1)

               Svet je 28. junija 2007 sprejel Uredbo (ES) št. 753/2007 (1) o sklenitvi Sporazuma o partnerstvu v ribiškem sektorju med Evropsko skupnostjo ter vlado Danske in lokalno vlado Grenlandije (2) (v nadaljnjem besedilu: Sporazum). Protokol o ribolovnih možnostih in finančnem prispevku, predvidenih v Sporazumu (3) (v nadaljnjem besedilu: sedanji protokol) je bil priložen navedenemu sporazumu. Sedanji protokol bo prenehal veljati 31. decembra 2012.

               (2)

               Unija se je z vlado Danske in vlado Grenlandije pogajala o novem protokolu k Sporazumu, ki določa ribolovne možnosti in finančni prispevek (v nadaljnjem besedilu: Protokol).

               (3)

               Protokol je bil podpisan v skladu s Sklepom Sveta št. 2012/653/EU (4), s pridržkom poznejše sklenitve Protokola, in se od 1. januarja 2013 uporablja začasno.

               (4)

               Protokol bi bilo treba odobriti –

         SPREJEL NASLEDNJI SKLEP:
   Člen 1
   Protokol, ki določa ribolovne možnosti in finančni prispevek, predvidene v Sporazumu o partnerstvu v ribiškem sektorju med Evropsko skupnostjo na eni strani ter vlado Danske in lokalno vlado Grenlandije na drugi strani, se odobri v imenu Unije (5).
   Člen 2
   Predsednik Sveta v imenu Unije pošlje uradno obvestilo iz člena 13 Protokola.
   Člen 3
   Ta sklep začne veljati na dan objave v Uradnem listu Evropske unije.

      V Bruslju, 28. januarja 2014

            Za Svet

            Predsednik

         G. STOURNARAS

      (1)  UL L 172, 30.6.2007, str. 1.

      (2)  UL L 172, 30.6.2007, str. 4.

      (3)  UL L 172, 30.6.2007, str. 9.

      (4)  UL L 293, 23.10.2012, str. 4.

      (5)  Besedilo Protokola je bilo objavljeno v UL L 293, 23.10.2012, str. 5 skupaj s sklepom o podpisu.


title: 2005/457/ES: Odločba Komisije z dne 4. aprila 2005 o odobritvi dajanja v promet izomaltuloze kot novega živila oziroma nove živilske sestavine v skladu z Uredbo Evropskega parlamenta in Sveta (ES) št. 258/97 (notificirano pod dokumentarno številko K(2005) 1001)

text:
               23.6.2005

               SL

               Uradni list Evropske unije

               L 160/28

         ODLOČBA KOMISIJE
   z dne 4. aprila 2005
   o odobritvi dajanja v promet izomaltuloze kot novega živila oziroma nove živilske sestavine v skladu z Uredbo Evropskega parlamenta in Sveta (ES) št. 258/97
   (notificirano pod dokumentarno številko K(2005) 1001)
   (Besedilo v nizozemskem jeziku je edino verodostojno)
   (2005/457/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Evropskega parlamenta in Sveta (ES) št. 258/97 z dne 27. januarja 1997 v zvezi z novimi živili in novimi živilskimi sestavinami (1) in zlasti člena 7 Uredbe,
   ob upoštevanju naslednjega:

               (1)

               30. oktobra 2003 je podjetje Cargill Incorporated preko Carestarja pri pristojnem organu Združenega kraljestva vložilo zahtevo, da na trg da izomaltulozo kot novo živilo oziroma novo živilsko sestavino.

               (2)

               19. marca 2004 so pristojni organi Združenega kraljestva izdali začetno poročilo o oceni.

               (3)

               V začetnem poročilu o oceni je pristojni organ Združenega kraljestva za presojo živil prišel do ugotovitve, da so priporočene rabe izomaltuloze varne za človeško prehrano.

               (4)

               Komisija je 15. aprila 2004 poslala začetno poročilo o oceni vsem državam članicam.

               (5)

               V roku 60 dni, kot je določeno v členu 6(4) Uredbe (ES) št. 258/97, so bili skladno z navedeno določbo podani obrazloženi ugovori glede trženja tega proizvoda.

               (6)

               Na sestanku 10. decembra 2004 so strokovnjaki držav članic obravnavali začetno poročilo o oceni v zvezi z oceno tveganja in menili, da ni nobene potrebe po nadaljnjem posvetovanju z Evropsko agencijo za varno hrano.

               (7)

               Glede podatkov o hranilni vrednosti, ki so vključeni v označevanje in oglaševanje živil z izomaltulozo, se uporabljajo pravila Direktive Sveta 90/496/EGS z dne 24. septembra 1990 o označevanju hranilne vrednosti živil (2).

               (8)

               Na podlagi začetnega poročila o oceni se ugotovi, da izomaltuloza izpolnjuje merila iz člena 3(1) Uredbe.

               (9)

               Ukrepi, predvideni s to odločbo, so v skladu z mnenjem Stalnega odbora za prehransko verigo ljudi in zdravstveno varstvo živali –

         SPREJELA NASLEDNJO ODLOČBO:
   Člen 1
   Izomaltuloza, kot je določena v Prilogi, se lahko da na trg Skupnosti kot novo živilo ali nova živilska sestavina, ki se uporablja v živilih.
   Člen 2
   Poimenovanje „izomaltuloza“ se vpiše na oznako proizvoda ali seznam s sestavinami, ki ga živilo vsebuje.
   V vidni opombi v zvezi s poimenovanjem izomaltuloze se z zvezdico (*) navedejo naslednje besede „izomaltuloza je vir glukoze in fruktoze“. Besede so natisnjene s pisavo, ki je najmanj tako velika kot pisava v seznamu sestavin.
   Člen 3
   Ta odločba je naslovljena na Cargill Incorporated, c/o Cerestar, Havenstraat 84, B-1800 Vilvoorde.

      V Bruslju, 4. aprila 2005

            Za Komisijo

         Markos KYPRIANOU

            Član Komisije

      (1)  UL L 43, 14.2.1997, str. 1. Uredba, kakor je bila nazadnje spremenjena z Uredbo (ES) št. 1882/2003 (UL L 284, 31.10.2003, str. 1).

      (2)  UL L 276, 6.10.1990, str. 40. Direktiva, kakor je bila nazadnje spremenjena z Direktivo Komisije 2003/120/ES (UL L 333, 20.12.2003, str. 51).
   PRILOGA
   SPECIFIKACIJA IZOMALTULOZE
   Definicija
   Reducirani disaharid, ki je sestavljen iz polovice glukoze in polovice fruktoze, ki sta povezani z alfa-1,6-glukozidno vezjo. Pridobiva se iz sukroze z encimskim postopkom. Tržni proizvod je monohidrat.
   Kemično ime
   6-O-a-D-glukopiranosil-D-fruktofuranozid, monohidrat
   Številka C.A.S.
   13718-94-0
   Kemična formula
   C12H22O11 · H2O
   Strukturna formula

   Masna formula
   360,3 (dihidrat)
   Vsebnost
   Ne manj kakor 98 %, računano na suho snov.
   Opis
   Praktično brez vonja, beli ali skoraj beli kristali, sladkega okusa.
   Izguba pri sušenju
   Ne več kakor 6,5 % (60 °C, 5 ur).
   Svinec
   Ne več kakor 0,1 mg/kg
   Z uporabo tehnike atomske absorpcije, primerne za specifični nivo. Izbira velikosti vzorca in metode priprave vzorca se lahko izvedeta po načelih metode, opisane v FNP 5 (1), „Instrumentalne metode“.

      (1)  Food and Nutrition Paper 5 Rev.2 – Guide to specifications for general notices, general analytical techniques, identification tests, test solutions and other reference materials. (JECFA) 1991, str. 322. English – ISBN 92-5-102991-1.


title: 2014/122/EU: Sklep Sveta z dne 11. februarja 2014 o podpisu Protokola k Sporazumu med Evropsko skupnostjo in njenimi državami članicami na eni strani in Švicarsko konfederacijo na drugi o prostem pretoku oseb glede sodelovanja Republike Hrvaške kot pogodbenice Sporazuma po njenem pristopu k Evropski uniji, v imenu Evropske unije in njenih držav članic

text:
               8.3.2014

               SL

               Uradni list Evropske unije

               L 69/2

      SKLEP SVETA

   z dne 11. februarja 2014
   o podpisu Protokola k Sporazumu med Evropsko skupnostjo in njenimi državami članicami na eni strani in Švicarsko konfederacijo na drugi o prostem pretoku oseb glede sodelovanja Republike Hrvaške kot pogodbenice Sporazuma po njenem pristopu k Evropski uniji, v imenu Evropske unije in njenih držav članic
   (2014/122/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 217 v povezavi s členom 218(5) in drugim pododstavkom člena 218(8) Pogodbe,
   ob upoštevanju Akta o pristopu Republike Hrvaške in zlasti člena 6(2) Akta,
   ob upoštevanju predloga Evropske komisije,
   ob upoštevanju naslednjega:

               (1)

               Svet je 24. septembra 2012 pooblastil Komisijo za začetek pogajanj s Švicarsko konfederacijo v zvezi s prilagoditivijo, preko pogajanj o Protokolu (v nadaljnjem besedilu: Protokol), Sporazuma med Evropsko skupnostjo in njenimi državami članicami na eni strani in Švicarsko konfederacijo na drugi o prostem pretoku oseb glede sodelovanja Hrvaške kot pogodbenice Sporazuma, da se upošteva širitev Evropske unije.

               (2)

               Pogajanja o Protokolu so se pred kratkim zaključila.

               (3)

               Zato bi bilo treba Protokol podpisati v imenu Evropske unije in njenih držav članic s pridržkom njegove poznejše sklenitve –

         SPREJEL NASLEDNJI SKLEP:
   Člen 1
   Podpis Protokola k Sporazumu med Evropsko skupnostjo in njenimi državami članicami na eni strani in Švicarsko konfederacijo na drugi o prostem pretoku oseb glede sodelovanju Republike Hrvaške kot pogodbenice Sporazuma po njenem pristopu k Evropski uniji, v imenu Evropske unije in njenih držav članic, se odobri s pridržkom sklenitve navedenega protokola.
   Člen 2
   Predsednik Sveta je pooblaščen, da imenuje osebo, pooblaščeno za podpis Protokola v imenu Unije in njenih držav članic.
   Člen 3
   Ta sklep začne veljati na dan sprejetja.

      V Bruslju, 11. februarja 2014

            Za Svet

            Predsednik

         E. VENIZELOS


title: Sklep (EU, Euratom) 2016/1657 predstavnikov vlad držav članic z dne 7. septembra 2016 o imenovanju sodnika Splošnega sodišča

text:
               15.9.2016

               SL

               Uradni list Evropske unije

               L 247/18

         SKLEP (EU, Euratom) 2016/1657 PREDSTAVNIKOV VLAD DRŽAV ČLANIC
   z dne 7. septembra 2016
   o imenovanju sodnika Splošnega sodišča
   PREDSTAVNIKI VLAD DRŽAV ČLANIC EVROPSKE UNIJE SO –
   ob upoštevanju Pogodbe o Evropski uniji in zlasti člena 19 navedene pogodbe,
   ob upoštevanju Pogodbe o delovanju Evropske unije ter zlasti členov 254 in 255 navedene pogodbe,
   ob upoštevanju Pogodbe o ustanovitvi Evropske skupnosti za atomsko energijo in zlasti člena 106a(1) navedene pogodbe,
   ob upoštevanju naslednjega:

               (1)

               V skladu s členoma 5 in 7 Protokola št. 3 o Statutu Sodišča Evropske unije in zaradi odstopa Carla WETTERJA, ki začne učinkovati 19. septembra 2016, bi bilo treba za preostanek njegovega mandata, to je do 31. avgusta 2019, imenovati sodnika Splošnega sodišča.

               (2)

               Kot kandidat za prosto mesto je bil predlagan Ulf ÖBERG.

               (3)

               Odbor, ustanovljen na podlagi člena 255 Pogodbe o delovanju Evropske unije, je dal mnenje o ustreznosti Ulfa ÖBERGA za opravljanje nalog sodnika Splošnega sodišča –

         SPREJELI NASLEDNJI SKLEP:
   Člen 1
   Ulf ÖBERG se imenuje za sodnika Splošnega sodišča za obdobje od 19. septembra 2016 do 31. avgusta 2019.
   Člen 2
   Ta sklep začne veljati dan po objavi v Uradnem listu Evropske unije.

      V Bruslju, 7. septembra 2016

            Predsednik

         P. JAVORČÍK


title: Sklep Sveta 2014/674/SZVP z dne 25. septembra 2014 o spremembi in podaljšanju Sklepa 2010/565/SZVP o misiji Evropske unije za pomoč in svetovanje pri reformi varnostnega sektorja v Demokratični republiki Kongo (EUSEC RD Congo)

text:
               26.9.2014

               SL

               Uradni list Evropske unije

               L 282/24

         SKLEP SVETA 2014/674/SZVP
   z dne 25. septembra 2014
   o spremembi in podaljšanju Sklepa 2010/565/SZVP o misiji Evropske unije za pomoč in svetovanje pri reformi varnostnega sektorja v Demokratični republiki Kongo (EUSEC RD Congo)
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 28, člena 42(4) in člena 43(2) Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 21. septembra 2010 sprejel Sklep 2010/565/SZVP (1), ki je bil nazadnje spremenjen s Sklepom 2013/468/SZVP (2). Sklep 2010/565/SZVP preneha veljati 30. septembra 2014.

               (2)

               Politični in varnostni odbor (PVO) je 18. junija 2014 odobril načine prehoda EUSEC RD Congo v okviru bodočega sodelovanja EU pri podpori izvajanja reforme varnostnega sektorja, ki vključuje podaljšanje EUSEC RD Congo za devet mesecev, to je do 30. junija 2015, da bi se izvedel dokončen prehod s ciljem predaje nalog.

               (3)

               EUSEC RD Congo bo potekala v razmerah, ki se lahko poslabšajo in bi lahko ovirale uresničevanje ciljev zunanjega delovanja Unije iz člena 21 Pogodbe –

         SPREJEL NASLEDNJI SKLEP:
   Člen 1
   Sklep 2010/565/SZVP se spremeni:

               1.

               Člen 2 se nadomesti z naslednjim:
               „Člen 2
               Mandat
               Cilj misije je nuditi konkretno podporo pri reformi varnostnega sektorja v DR Kongo, da se zagotovijo pogoji za lažje izvajanje kratkoročnih in dolgoročnih dejavnosti in projektov, temelječih na smernicah oblasti Konga v načrtu reforme FARDC, kot je opredeljena v splošnem konceptu, in sicer v tesnem sodelovanju in z usklajevanjem z drugimi akterji mednarodne skupnosti, zlasti z Združenimi narodi in misijo MONUSCO, ter ob uresničevanju ciljev iz člena 1, pri čemer je treba nameniti posebno pozornost strateškemu vidiku, ki med drugim vključuje:

                           (a)

                           nadaljnjo pomoč na strateški ravni in vključevanje dejavnosti, povezanih s kampanjo proti nekaznovanosti na področjih, ki zadevajo spoštovanje človekovih pravic, vključno s spolnim nasiljem;

                           (b)

                           nadaljnjo pomoč pri krepitvi uprave in vzpostavitvi sistema za upravljanje človeških virov, in sicer na podlagi že opravljenega dela za izboljšanje avtonomije procesa;

                           (c)

                           izboljšanje operativnih sposobnosti FARDC, in sicer s sodelovanjem z vojaškimi oblastmi za zagotovitev trajnostnega vojaškega izobraževalnega sistema, s poudarkom na šolah za častnike ter podčastnike.“

                     ;

               2.

               v členu 3 se odstavek 1 nadomesti z naslednjim:
               „1.   Struktura EUSEC RD Congo je v skladu z načrti misije.“;

               3.

               v členu 5 se odstavek 4 črta;

               4.

               člen 9 se nadomesti z naslednjim:
               „Člen 9
               Finančna ureditev
               1.   Referenčni finančni znesek za kritje odhodkov, povezanih z misijo v obdobju od 1. oktobra 2010 do 30. septembra 2011, je 12 600 000 EUR.
               Referenčni finančni znesek za kritje odhodkov, povezanih z misijo v obdobju od 1. oktobra 2011 do 30. septembra 2012, je 13 600 000 EUR.
               Referenčni finančni znesek za kritje odhodkov, povezanih z misijo v obdobju od 1. oktobra 2012 do 30. septembra 2013, je 11 000 000 EUR.
               Referenčni finančni znesek za kritje odhodkov, povezanih z misijo v obdobju od 1. oktobra 2013 do 30. septembra 2014, je 8 455 000 EUR.
               Referenčni finančni znesek za kritje odhodkov, povezanih z misijo v obdobju od 1. oktobra 2014 do 30. junija 2015, je 4 600 000 EUR.
               2.   Vsi odhodki se upravljajo v skladu s pravili in postopki, ki se uporabljajo za splošni proračun Unije. Sodelovanje fizičnih in pravnih oseb v postopkih oddaje javnih naročil misije EUSEC RD Congo ni omejeno. Poleg tega za blago, ki ga nabavlja EUSEC RD Congo, ne veljajo pravila o poreklu. Pod pogojem odobritve Komisije lahko misija z državami članicami, državo gostiteljico, sodelujočimi tretjimi državami in drugimi mednarodnimi akterji sklepa tehnične dogovore za naročanje opreme, storitev in prostorov za misijo EUSEC RD Congo.
               3.   EUSEC RD Congo je odgovorna za izvajanje proračuna misije. V ta namen EUSEC RD Congo podpiše sporazum s Komisijo.
               4.   Misija EUSEC RD Congo je brez poseganja v določbe o njenem statusu in osebju odgovorna za vse terjatve in obveznosti, ki izhajajo iz izvajanja mandata, in sicer od 1. oktobra 2013, z izjemo terjatev, ki se nanašajo na hude kršitve s strani vodje misije, za katere je odgovoren vodja misije.
               5.   Pri izvajanju finančne ureditve se ne posega v strukturo poveljevanja, določeno v členih 5 in 7, ter operativne potrebe EUSEC RD Congo, vključno z združljivostjo opreme in interoperabilnostjo njenih enot.
               6.   Odhodki so upravičeni od datuma začetka veljavnosti tega sklepa.“;

               5.

               vstavi se naslednji člen:
               „Člen 9a
               Projektna enota
               1.   EUSEC RD Congo ima projektno enoto za določanje in izvajanje projektov. EUSEC RD Congo po potrebi omogoča in zagotavlja svetovanje o projektih, ki jih v okviru svoje odgovornosti izvajajo države članice in tretje države na področjih, povezanih z EUSEC RD Congo, in v podporo njenim ciljem.
               2.   Ob upoštevanju odstavka 3 je EUSEC RD Congo pooblaščena, da države članice ali tretje države zaprosi za finančne prispevke za izvajanje projektov, za katere velja, da dosledno dopolnjujejo druge dejavnosti misije EUSEC RD Congo, če je projekt:

                           (a)

                           predviden v finančnem izkazu tega sklepa ali

                           (b)

                           vključen med mandatom misije, in sicer s spremembo finančnega izkaza na zahtevo vodje misije.

                     EUSEC RD Congo sklene dogovor s temi državami, ki zajema predvsem specifične postopke za obravnavo pritožb tretjih strani v zvezi s škodo, nastalo zaradi dejanj ali neukrepanja EUSEC RD Congo pri uporabi sredstev, ki jih zagotovijo te države. Države plačnice v nobenem primeru ne smejo kaznovati Unije ali VP za dejanja ali neukrepanje misije EUSEC RD Congo pri uporabi sredstev, ki jih zagotovijo te države.
               3.   Finančne prispevke tretjih držav za projektno enoto mora odobriti PVO.“;

               6.

               člen 13 se spremeni:

                           (a)

                           odstavek 1 se nadomesti z naslednjim:
                           „1.   VP je pooblaščen, da tretjim državam, pridruženim temu sklepu, če je to ustrezno in skladno s potrebami misije, v skladu s Sklepom Sveta 2013/488/EU (3), razkrije tajne podatke in dokumente EU do stopnje ‚CONFIDENTIEL UE/EU CONFIDENTIAL‘, ki so bili pripravljeni za namene misije.

                              (3)  Sklep Sveta 2013/488/EU z dne 23. septembra 2013 o varnostnih predpisih za varovanje tajnih podatkov EU (UL L 274, 15.10.2013, str. 1).“"
						;

                           (b)

                           odstavek 5 se nadomesti z naslednjim:
                           „5.   VP lahko pooblastila iz odstavkov od 1 do 4 ter možnost sklepanja dogovorov iz odstavkov 2 in 3 prenese na podrejene osebe in/ali na vodjo misije.“;

               7.

               v členu 17 se drugi odstavek nadomesti z naslednjim:
               „Uporablja se do 30. junija 2015.“

         Člen 2
   Ta sklep začne veljati na dan sprejetja.
   Uporablja se od 1. oktobra 2014.

      V Bruslju, 25. septembra 2014

            Za Svet

            Predsednica

         F. GUIDI

      (1)  Sklep Sveta 2010/565/SZVP z dne 21. septembra 2010 o misiji Evropske unije za pomoč in svetovanje pri reformi varnostnega sektorja v Demokratični republiki Kongo (EUSEC RD Congo) (UL L 248, 22.9.2010, str. 59).

      (2)  Sklep Sveta 2013/468/SZVP z dne 23. septembra 2013 o spremembi in podaljšanju Sklepa 2010/565/SZVP o misiji Evropske unije za pomoč in svetovanje pri reformi varnostnega sektorja v Demokratični republiki Kongo (EUSEC RD Congo) (UL L 252, 24.9.2013, str. 29).


title: 2014/733/EU: Sklep Sveta z dne 8. oktobra 2014 o podpisu Sporazuma o partnerstvu med Evropsko unijo in Republiko Senegal o trajnostnem ribolovu ter njegovega protokola o izvajanju, v imenu Evropske unije, in o njuni začasni uporabi

text:
               23.10.2014

               SL

               Uradni list Evropske unije

               L 304/1

         SKLEP SVETA
   z dne 8. oktobra 2014
   o podpisu Sporazuma o partnerstvu med Evropsko unijo in Republiko Senegal o trajnostnem ribolovu ter njegovega protokola o izvajanju, v imenu Evropske unije, in o njuni začasni uporabi

      (2014/733/EU)

   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 43 v povezavi s členom 218(5) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Evropska unija in Republika Senegal sta s pogajanji dosegli Sporazum o partnerstvu o trajnostnem ribolovu (v nadaljnjem besedilu: Sporazum) in Protokol o izvajanju Sporazuma o partnerstvu (v nadaljnjem besedilu: Protokol), ki plovilom Unije dodeljuje ribolovne možnosti v vodah, v katerih Republika Senegal izvaja svojo suverenost ali jurisdikcijo na področju ribištva.

               (2)

               Po zaključku pogajanj sta bila Sporazum in Protokol 25. aprila 2014 parafirana.

               (3)

               Sporazum razveljavlja predhodni sporazum, ki je bil sklenjen med vlado Republike Senegal in Evropsko gospodarsko skupnostjo o ribolovu v obalnih senegalskih vodah (1) in ki je začel veljati 1. junija 1981.

               (4)

               V členu 17 Sporazuma oziroma členu 12 Protokola je prevideno, da se Sporazum o partnerstvu oziroma Protokol začasno uporabljata od datuma njunega podpisa.

               (5)

               Sporazum in Protokol bi bilo treba podpisati.

               (6)

               Da se zagotovi ponoven začetek ribolovnih dejavnosti plovil Unije, bi bilo treba Sporazum in Protokol začasno uporabljati do zaključka postopkov, potrebnih za njuno sklenitev –

         SPREJEL NASLEDNJI SKLEP:
   Člen 1
   Podpis Sporazuma o partnerstvu med Evropsko unijo in Republiko Senegal o trajnostnem ribolovu ter njegovega protokola o izvajanju se odobri v imenu Unije, s pridržkom sklenitve navedenega sporazuma in protokola.
   Besedili Sporazuma in Protokola sta priloženi temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma in Protokola v imenu Unije.
   Člen 3
   V skladu s členom 17 Sporazuma se Sporazum začasno uporablja od dne njegovega podpisa (2) do zaključka postopkov, potrebnih za njegovo sklenitev.
   Člen 4
   V skladu s členom 12 Protokola se Protokol začasno uporablja od dne njegovega podpisa (3) do zaključka postopkov, potrebnih za njegovo sklenitev.
   Člen 5
   Ta sklep začne veljati na dan sprejetja.

      V Luxembourgu, 8. oktobra 2014

            Za Svet

            Predsednik

         M. LUPI

      (1)  Sporazum med vlado Republike Senegal in Evropsko gospodarsko skupnostjo o ribolovu v obalnih vodah Senegala (UL L 226, 29.8.1980, str. 17).

      (2)  Generalni sekretariat Sveta bo v Uradnem listu Evropske unije objavil datum podpisa Sporazuma.

      (3)  Generalni sekretariat Sveta bo v Uradnem listu Evropske unije objavil datum podpisa Protokola.


title: 2012/106/EU: Sklep Sveta z dne 14. decembra 2011 o podpisu Sporazuma med Evropsko unijo in vlado Ruske federacije o trgovini z deli in komponentami motornih vozil med Evropsko unijo in Rusko federacijo v imenu Unije in o njegovi začasni uporabi

text:
                  29.2.2012

                  SL

                  Uradni list Evropske unije

                  L 57/14

         SKLEP SVETA
         z dne 14. decembra 2011
         o podpisu Sporazuma med Evropsko unijo in vlado Ruske federacije o trgovini z deli in komponentami motornih vozil med Evropsko unijo in Rusko federacijo v imenu Unije in o njegovi začasni uporabi
         (2012/106/EU)
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(5) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     Glede na velik gospodarski pomen izvoza motornih vozil in njihovih delov in komponent v Rusko federacijo ter na podlagi pogajanj o pristopu Ruske federacije k Svetovni trgovinski organizaciji (STO), kot je razvidno iz poročila delovne skupine za navedeni pristop, se lahko ureditev naložb v avtomobilski sektor, ki ga uporablja Ruska federacija, kakor je bil spremenjen 24. decembra 2010, pod nekaterimi pogoji še naprej uporablja do 1. julija 2018.

                     (2)

                     Obstaja tveganje, da lahko ureditev naložb v avtomobilski sektor Ruske federacije povzroči selitev proizvodnje delov in komponent motornih vozil iz Unije zaradi obveznosti vlagateljev na podlagi take ureditve, da izpolnijo zahteve glede lokalne vsebine in lokalizacije proizvodnje.

                     (3)

                     Komisija je v okviru pogajanj o pristopu Ruske federacije k STO v imenu Unije dosegla Sporazum o trgovini z deli in komponentami motornih vozil med Evropsko unijo in Rusko federacijo (v nadaljnjem besedilu: Sporazum), ki vzpostavlja kompenzacijski mehanizem za zagotovitev, da se uvoz delov in komponent motornih vozil iz Unije v Rusko federacijo ne zmanjša zaradi uporabe ureditve naložb v avtomobilski sektor.

                     (4)

                     Sporazum bi bilo treba podpisati. Do zaključka postopkov, potrebnih za njegovo sklenitev, bi bilo treba Sporazum uporabljati začasno –

               SPREJEL NASLEDNJI SKLEP:

            Člen 1
            Podpis Sporazuma med Evropsko unijo in vlado Ruske federacije o trgovini z deli in komponentami motornih vozil med Evropsko unijo in Rusko federacijo se odobri v imenu Unije, s pridržkom sklenitve navedenega sporazuma.
            Besedilo Sporazuma je priloženo temu sklepu.

            Člen 2
            Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v imenu Unije.

            Člen 3
            Sporazum se začasno uporablja od datuma pristopa Ruske federacije k STO v skladu z odstavkom 3 člena 13 Sporazuma do zaključka postopkov, potrebnih za njegovo sklenitev (1).

            Člen 4
            Ta sklep začne veljati na dan sprejetja.

            V Ženevi, 14. decembra 2011

                  Za Svet

                  Predsednik

               M. NOGAJ

            (1)  Generalni sekretariat Sveta bo v Uradnem listu Evropske unije objavil datum, od katerega se Sporazum začasno uporablja.


title: Sklep Sveta (EU) 2015/1522 z dne 14. septembra 2015 o določitvi stališča, ki ga bo zavzela Evropska unija v Odboru za javna naročila o pristopu Republike Moldavije k Revidiranemu sporazumu o javnih naročilih

text:
               15.9.2015

               SL

               Uradni list Evropske unije

               L 239/144

         SKLEP SVETA (EU) 2015/1522
   z dne 14. septembra 2015
   o določitvi stališča, ki ga bo zavzela Evropska unija v Odboru za javna naročila o pristopu Republike Moldavije k Revidiranemu sporazumu o javnih naročilih
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(9) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Republika Moldavija je 7. januarja 2002 zaprosila za pristop k Revidiranemu sporazumu o javnih naročilih (v nadaljnjem besedilu: Revidirani sporazum GPA).

               (2)

               Republika Moldavija je v svoji končni ponudbi, kot je bila posredovana pogodbenicam Revidiranega sporazuma GPA 27. maja 2015, predložila svoje zaveze o področju uporabe.

               (3)

               Končna ponudba Republike Moldavije zagotavlja obsežno pokritje subjektov na centralni in podcentralni ravni ter drugih subjektov, ki delujejo v sektorjih javnih gospodarskih služb, blaga, storitev in gradbenih storitev. Zato je ustrezna in sprejemljiva. Pogoji za pristop Republike Moldavije, kot so določeni v Prilogi k temu sklepu, se bodo odražali v sklepu o pristopu Republike Moldavije, ki ga sprejme Odbor za javna naročila (v nadaljnjem besedilu: Odbor GPA).

               (4)

               Pričakuje se, da bo pristop Republike Moldavije k Revidiranemu sporazumu GPA pozitivno prispeval k nadaljnjemu mednarodnemu odpiranju trgov javnih naročil.

               (5)

               V skladu s členom XXII(2) Revidiranega sporazuma GPA lahko katera koli članica STO pristopi k Revidiranemu sporazumu GPA pod pogoji, o katerih se dogovorijo zadevna članica in pogodbenice, pri čemer se ti pogoji navedejo v sklepu Odbora GPA.

               (6)

               Zato je potrebno določiti stališče, ki se zavzame v imenu Unije v Odboru GPA v zvezi s pristopom Republike Moldavije –

         SPREJEL NASLEDNJI SKLEP:
   Člen 1
   Stališče, ki se zavzame v imenu Unije v Odboru za javna naročila, je potrditev pristopa Republike Moldavije k Revidiranemu sporazumu o javnih naročilih, ob upoštevanju posebnih pogojev za pristop iz Priloge k temu sklepu.
   Člen 2
   Ta sklep začne veljati na dan sprejetja.

      V Bruslju, 14. septembra 2015

            Za Svet

            Predsednik

         J. ASSELBORN

      PRILOGA

         POGOJI EU ZA PRISTOP REPUBLIKE MOLDAVIJE K REVIDIRANEMU SPORAZUMU GPA
          (1)

      S pristopom Moldavije k Revidiranemu sporazumu GPA se točka 2 oddelka 2 (Centralni vladni javni organi naročniki držav članic EU) Priloge 1 k Dodatku I za Evropsko unijo glasi:

                     „2.

                     Za blago, storitve, ponudnike in izvajalce storitev iz Izraela, Črne gore in Republike Moldavije, naročila naslednjih centralnih vladnih javnih organov naročnikov.“

         (1)  Številčenje seznama v zvezi s področjem uporabe pogodbenic Revidiranega sporazuma GPA je spremenil sekretariat STO v dogovoru s pogodbenicami Revidiranega sporazuma GPA. Številčenje iz te priloge ustreza številčenju iz zadnje verodostojne kopije seznama področja uporabe strank Revidiranega sporazuma GPA, ki ga je STO poslala pogodbenicam Revidiranega sporazuma GPA z uradnim obvestilom in je na voljo na spletni strani http://www.wto.org/english/tratop_e/gproc_e/gp_app_agree_e.htm#revisedGPA. Številčenje seznama v zvezi s področjem uporabe pogodbenic Revidiranega sporazuma GPA, kot je objavljeno v UL L 68, 7.3.2014, str. 2, ni več veljavno.


title: 2005/594/ES: Sklep Sveta z dne 29. julija 2005 o imenovanju štirih članov uprave Evropske agencije za zdravila

text:
               4.8.2005

               SL

               Uradni list Evropske unije

               L 203/22

      SKLEP SVETA

   z dne 29. julija 2005
   o imenovanju štirih članov uprave Evropske agencije za zdravila
   (2005/594/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe (ES) št. 726/2004 z dne 31. marca 2004 o postopkih Skupnosti za pridobitev dovoljenja za promet in nadzor zdravil za humano in veterinarsko uporabo ter o ustanovitvi Evropske agencije za zdravila (1) in zlasti člena 65(1) in člena 65(4) Uredbe,
   ob upoštevanju seznama kandidatov, ki ga je 25. februarja 2005 sestavila Komisija,
   ob upoštevanju mnenja Evropskega parlamenta –
   SKLENIL:
   Člen 1
   Ga. Mary Geraldine BAKER, rojena v Londonu (Združeno kraljestvo) dne 27. oktobra 1936,
   G. Jean GEORGES, rojen v Esch-sur-Alzette (Luksemburg) dne 11. julija 1966,
   Ga. Lisette TIDDENS-ENGWIRDA, rojena v Amsterdamu (Nizozemska) dne 25. junija 1950, in
   G. Fritz Rupert UNGEMACH, rojen v Münchnu (Nemčija) dne 6. februarja 1947,
   se imenujejo za člane uprave Evropske agencije za zdravila (EMEA) za obdobje treh let.
   Člen 2
   Datum začetka triletnega obdobja iz člena 1 določi uprava Evropske agencije za zdravila (EMEA).

      V Bruslju, 29. julija 2005

            Za Svet

            Predsednik

         J. STRAW

      (1)  UL L 136, 30.4.2004, str. 1.


title: 2008/310/ES: Sklep Sveta z dne 7. aprila 2008 o imenovanju sedmih britanskih članov in sedmih britanskih nadomestnih članov Odbora regij

text:
               17.4.2008

               SL

               Uradni list Evropske unije

               L 107/30

      SKLEP SVETA

   z dne 7. aprila 2008
   o imenovanju sedmih britanskih članov in sedmih britanskih nadomestnih članov Odbora regij
   (2008/310/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 263 Pogodbe,
   ob upoštevanju predloga vlade Združenega kraljestva,
   ob upoštevanju naslednjega:

               (1)

               Svet je 24. januarja 2006 sprejel Sklep 2006/116/ES o imenovanju članov in nadomestnih članov Odbora regij za obdobje od 26. januarja 2006 do 25. januarja 2010 (1).

               (2)

               Sedem mest članov Odbora regij se je sprostilo po izteku mandata ge. ASHTON, g. BODFISHA, ge. Olive BROWN, ge. COLEMAN, ge. BUTLER, g. McCONNELA in ge. OLDFATHER. Po izteku mandata g. ANGELLA, g. FOOTE-WOODA, ge. KAGAN, ge. DAVIES in g. LYONA se je sprostilo tudi pet mest nadomestnih članov. Eno mesto nadomestnega člana se je sprostilo po odstopu g. LOCHHEADA. Eno mesto nadomestnega člana pa se je sprostilo po imenovanju g. MALCOLMA za člana –

         SKLENIL:
   Člen 1
   V Odbor regij se za preostanek mandata, tj. do 25. januarja 2010, imenujejo naslednji člani in nadomestni člani:

               (a)

               za člane:

                           —

                           Linda GILLHAM, Member of Runnymede Borough Council,

                           —

                           Dave WILCOX, Member of Derbyshire County Council,

                           —

                           Iain MALCOLM, Member of South Tyneside Council (sprememba mandata),

                           —

                           Doris ANSARI, Member of Cornwall County Council,

                           —

                           Christine CHAPMAN, Member of the National Assembly of Wales,

                           —

                           Keith BROWN, Member of the Scottish Parliament,

                           —

                           Irene OLDFATHER, Member of the Scottish Parliament;

                     in

               (b)

               za nadomestne člane:

                           —

                           Kathy POLLARD, Member of Suffolk County Council,

                           —

                           Doreen HUDDART, Member of Newcastle-upon-Tyne City Council,

                           —

                           Feryat DEMIRCI, Member of London Borough of Hackney,

                           —

                           Cindy HUGHES, Member of Darlington Borough Council,

                           —

                           Nerys EVANS, Member of the National Assembly of Wales,

                           —

                           Allison McINNES, Member of the Scottish Parliament,

                           —

                           Ted BROCKLEBANK, Member of the Scottish Parliament.

         Člen 2
   Ta sklep začne učinkovati z dnem sprejetja.

      V Luxembourgu, 7. aprila 2008

            Za Svet

            Predsednik

         R. ŽERJAV

      (1)  UL L 56, 25.2.2006, str. 75.


title: 2006/301/ES: Odločba Komisije z dne  25. aprila 2006  o ustavitvi protidampinškega postopka glede uvoza etilnega alkohola s poreklom iz Gvatemale in Pakistana

text:
               26.4.2006

               SL

               Uradni list Evropske unije

               L 112/13

      ODLOČBA KOMISIJE

   z dne 25. aprila 2006
   o ustavitvi protidampinškega postopka glede uvoza etilnega alkohola s poreklom iz Gvatemale in Pakistana
   (2006/301/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 384/96 (1) z dne 22. decembra 1995 o zaščiti proti dampinškemu uvozu iz držav, ki niso članice Evropske skupnosti („osnovna uredba“) in zlasti člena 9 Uredbe,
   po posvetovanju s svetovalnim odborom,
   ob upoštevanju naslednjega:
   A.   POSTOPEK

               (1)

               Dne 26. maja 2005 je Komisija z obvestilom, objavljenim v Uradnem listu Evropske unije
                   (2), napovedala začetek protidampinškega postopka glede uvoza etilnega alkohola, denaturiranega ali nedenaturiranega, z vsebnostjo alkohola 80 vol. % ali več, s poreklom iz Gvatemale in Pakistana, običajno uvrščenega pod oznaki KN 2207 10 00 in ex 2207 20 00, v Skupnost.

               (2)

               Protidampinški postopek je bil v skladu s členom 5 osnovne uredbe začet zaradi pritožbe, ki jo je 11. aprila 2005 v imenu proizvajalcev, ki predstavljajo večji delež proizvodnje etilnega alkohola v Skupnosti, v tem primeru več kakor 30 %, vložil Odbor proizvajalcev industrijskega etanola Evropske unije („pritožnik“).

               (3)

               Pritožba je vsebovala dokaze prima facie o dampingu zadevnega izdelka in dokaze o znatni škodi, ki je zaradi tega nastala, kar je zadostovalo za uvedbo postopka.

               (4)

               Komisija je o začetku postopka uradno obvestila proizvajalce izvoznike v Gvatemali in Pakistanu, uvoznike/trgovce, dobavitelje in uporabnike, za katere je znano, da jih to zadeva, predstavnike zadevnih držav izvoznic, pritožnika in vse druge znane proizvajalce Skupnosti. Zainteresiranim strankam je bila dana možnost, da pisno izrazijo svoja stališča in zaprosijo Komisijo za zaslišanje v roku, ki je naveden v obvestilu o začetku postopka, vsem zadevnim strankam pa so bili poslani tudi vprašalniki.

         B.   UMIK PRITOŽBE IN USTAVITEV POSTOPKA

               (5)

               Pritožnik je v pismu Komisiji z dne 31. januarja 2006 uradno umaknil svojo pritožbo. Pritožnik je pojasnil, da je umik spodbudila nedavna bistvena sprememba v splošnem sistemu tarifnih preferencialov za etilni alkohol s poreklom iz Pakistana. Čeprav to ni odpravilo izvajanja dampinga, je po mnenju pritožnika pripomoglo v veliki meri obvladati ogromne in škodljive količine uvoza iz Pakistana v Skupnost. Ker so podatki o škodi v pritožbi temeljili na skupnem učinku uvoza iz Gvatemale in Pakistana, je pritožnik menil, da je primerno umakniti pritožbo v zvezi z obema državama.

               (6)

               V skladu s členom 9(1) osnovne uredbe se postopek lahko ustavi, kadar je pritožba umaknjena, razen kadar takšna ustavitev ne bi bila v interesu Skupnosti.

               (7)

               Komisija je bila mnenja, da je treba sedanji postopek ustaviti, saj v preiskavi ni prišlo do nobenih ugotovitev, iz katerih bi bilo razvidno, da takšna ustavitev ne bi bila v interesu Skupnosti. Zainteresirane stranke so bile o tem obveščene in dana jim je bila možnost dati pripombe. Vendar ni prispela nobena pripomba, ki bi to odločitev lahko spremenila.

               (8)

               Komisija zato ugotavlja, da je treba protidampinški postopek v zvezi z uvozom etilnega alkohola s poreklom iz Gvatemale v Skupnost ustaviti brez uvedbe protidampinških ukrepov –

         SPREJELA NASLEDNJO ODLOČBO:
   Edini člen
   Protidampinški postopek glede uvoza etilnega alkohola, denaturiranega ali nedenaturiranega, z vsebnostjo alkohola 80 vol. % ali več, s poreklom iz Gvatemale in Pakistana, običajno uvrščenega pod oznaki KN 2207 10 00 in ex 2207 20 00, se ustavi.

      V Bruslju, 25. aprila 2006

            Za Komisijo

         Peter MANDELSON

            Član Komisije

      (1)  UL L 56, 6.3.1996, str. 1. Uredba, kakor je bila nazadnje spremenjena z Uredbo (ES) št. 2117/2005 (UL L 340, 23.12.2005, str. 17).

      (2)  UL C 129, 26.5.2005, str. 22.


title: 2014/570/EU: Sklep Evropskega parlamenta z dne 3. aprila 2014 o zaključnem računu Evropske agencije za varnost v letalstvu za proračunsko leto 2012

text:
               5.9.2014

               SL

               Uradni list Evropske unije

               L 266/186

         SKLEP EVROPSKEGA PARLAMENTA
   z dne 3. aprila 2014
   o zaključnem računu Evropske agencije za varnost v letalstvu za proračunsko leto 2012
   (2014/570/EU)
   EVROPSKI PARLAMENT,

               —

               ob upoštevanju letnih računovodskih izkazov Evropske agencije za varnost v letalstvu za proračunsko leto 2012,

               —

               ob upoštevanju poročila Računskega sodišča o letnih računovodskih izkazih Evropske agencije za varnost v letalstvu za proračunsko leto 2012 z odgovori agencije (1),

               —

               ob upoštevanju priporočila Sveta z dne 18. februarja 2014 (05849/2014 – C7-0054/2014),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

               —

               ob upoštevanju Uredbe (ES) št. 216/2008 Evropskega parlamenta in Sveta (4) o ustanovitvi Evropske agencije za varnost v letalstvu, zlasti člena 60 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5),

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (6), zlasti člena 108 Delegirane uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor in mnenja Odbora za promet in turizem (A7-0221/2014),

               1.

               odobri zaključni račun Evropske agencije za varnost v letalstvu za proračunsko leto 2012;

               2.

               naroči svojemu predsedniku, naj ta sklep posreduje izvršnemu direktorju Evropske agencije za varnost v letalstvu, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 365, 13.12.2013, str. 66.

      (2)  UL L 248, 16.9.2002, str. 1.

      (3)  UL L 298, 26.10.2012, str. 1.

      (4)  UL L 79, 19.3.2008, str. 1.

      (5)  UL L 357, 31.12.2002, str. 72.

      (6)  UL L 328, 7.12.2013, str. 42.


title: Sklep Sveta z dne 13. oktobra 1998 o sklenitvi Sporazuma o znanstvenem in tehnološkem sodelovanju med Evropsko skupnostjo in Vlado Združenih držav Amerike

text:
Pomembno pravno obvestilo

|

31998D0591

Uradni list L 284 , 22/10/1998 str. 0035 - 0036

		Sklep Svetaz dne 13. oktobra 1998o sklenitvi Sporazuma o znanstvenem in tehnološkem sodelovanju med Evropsko skupnostjo in Vlado Združenih držav Amerike(98/591/ES)SVET EVROPSKE UNIJE JEob upoštevanju Pogodbe o ustanovitvi Evropske skupnosti in zlasti člena 130m v zvezi s prvim stavkom člena 228(2) in prvim pododstavkom členom 228(3) Pogodbe,ob upoštevanju predloga Komisije [1],ob upoštevanju mnenja Evropskega parlamenta [2],ker Evropska skupnost in Združene države Amerike izvajajo posebne programe raziskav in tehnološkega razvoja na področjih v skupnem interesu;ker sta na podlagi preteklih izkušenj obe strani izrazili željo po vzpostavitvi globljega in širšega okvira za sodelovanje na področju znanosti in tehnologije;ker je Sporazum o znanstvenem in tehnološkem sodelovanju del širokega sodelovanja med Evropsko skupnostjo in Združenimi državami Amerike, kar se odraža še posebej v Novi transatlantski agendi, ki sta jo obe strani sprejeli v decembru 1995;ker je s svojim sklepom z dne 25. junija 1996 Svet pooblastil Komisijo za pogajanja o sporazumu o znanstvenem in tehnološkem sodelovanju med Evropsko skupnostjo in Vlado Združenih držav Amerike;ker je s svojim sklepom z dne 1. decembra 1997 Svet odločil, naj se Sporazum o znanstvenem in tehnološkem sodelovanju podpiše s strani Evropske skupnosti;ker je bil navedeni sporazum podpisan 5. decembra 1997;ker je treba Sporazum o znanstvenem in tehnološkem sodelovanju med Evropsko skupnostjo in vlado Združenih držav Amerike odobriti,SKLENIL:Člen 1S tem se Sporazum o znanstvenem in tehnološkem sodelovanju med Evropsko skupnostjo in vlado Združenih držav Amerike odobri v imenu Skupnosti.Besedilo Sporazuma je priloženo k temu sklepu.Člen 2Na podlagi člena 12 Sporazuma da predsednik Sveta uradno obvestilo, da je Skupnost zaključila postopke, potrebne za začetek veljavnosti Sporazuma.V Luxembourgu, 13. oktobra 1998Za SvetPredsednikC. Einem[1] UL C 162, 12.3.1997, str. 10.[2] Mnenje, izdano 7. oktobra 1998 (še ni objavljeno v Uradnem listu).--------------------------------------------------


title: 2013/389/EU: Sklep Sveta z dne 15. julija 2013 o imenovanju dveh finskih članov Evropskega ekonomsko-socialnega odbora

text:
               19.7.2013

               SL

               Uradni list Evropske unije

               L 196/21

         SKLEP SVETA
   z dne 15. julija 2013
   o imenovanju dveh finskih članov Evropskega ekonomsko-socialnega odbora
   (2013/389/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 302 Pogodbe,
   ob upoštevanju predloga finske vlade,
   ob upoštevanju mnenja Evropske komisije,
   ob upoštevanju naslednjega:

               (1)

               Svet je 13. septembra 2010 sprejel Sklep 2010/570/EU, Euratom o imenovanju članov Evropskega ekonomsko-socialnega odbora za obdobje od 21. septembra 2010 do 20. septembra 2015 (1).

               (2)

               Zaradi izteka mandata Leile KURKI in Marje-Liise PELTOLA sta se sprostili dve mesti članov Evropskega ekonomsko-socialnega odbora –

         SPREJEL NASLEDNJI SKLEP:
   Člen 1
   Timo VUORI, Chief Executive, ICC Finland, in Marianne MUONA, Director of FinUnions, se imenujeta za člana Evropskega ekonomsko-socialnega odbora za preostanek mandata, tj. do 20. septembra 2015.
   Člen 2
   Ta sklep začne veljati na dan sprejetja.

      V Bruslju, 15. julija 2013

            Za Svet

            Predsednik

         V. JUKNA

      (1)  UL L 251, 25.9.2010, str. 8.


title: Sklep predsedstva Evropskega parlamenta z dne 16. junija 2014 o spremembi izvedbenih ukrepov v zvezi s Statutom poslancev Evropskega parlamenta

text:
               28.6.2014

               SL

               Uradni list Evropske unije

               C 200/56

         SKLEP PREDSEDSTVA EVROPSKEGA PARLAMENTA
   z dne 16. junija 2014
   o spremembi izvedbenih ukrepov v zvezi s Statutom poslancev Evropskega parlamenta
   (2014/C 200/02)
   PREDSEDSTVO EVROPSKEGA PARLAMENTA –
   ob upoštevanju Pogodbe o delovanju Evropske unije in zlasti člena 223(2) Pogodbe,
   ob upoštevanju Statuta poslancev Evropskega parlamenta (1),
   ob upoštevanju členov 8 in 23 Poslovnika Evropskega parlamenta,
   ob upoštevanju naslednjega:

               (1)

               V skladu s členom 69(2) izvedbenih ukrepov v zvezi s Statutom poslancev Evropskega parlamenta (2) (v nadaljnjem besedilu: izvedbeni ukrepi) se najvišji dovoljeni mesečni znesek za kritje stroškov parlamentarne pomoči veže na indeks, v skladu s prilagoditvami osebnih prejemkov uradnikov in drugih uslužbencev Evropske unije.

               (2)

               Uredba (EU) št. 423/2014 Evropskega parlamenta in Sveta (3), ki je začela veljati 1. maja 2014, določa, da prilagoditev osebnih prejemkov in pokojnin uradnikov in drugih uslužbencev Evropske unije znaša 0 % za leto 2011 in 0,8 % za leto 2012. Nadalje je bilo kot del političnega kompromisa o reformi Kadrovskih predpisov za uradnike Evropske unije in Pogojev za zaposlitev drugih uslužbencev Unije odločeno, da se osebni prejemki in pokojnine za leti 2013 in 2014 zamrznejo –

         JE SPREJELO NASLEDNJI SKLEP:
   Člen 1
   V členu 33 izvedbenih ukrepov se odstavek 4 nadomesti z naslednjim:

               „4.

               Najvišji mesečni znesek kritja stroškov za vse osebne sodelavce iz člena 34 znaša 21 379 EUR z učinkom od 1. julija 2012.“.

         Člen 2
   1.   Ta sklep začne veljati prvi dan po objavi v Uradnem listu Evropske unije.
   2.   Ta sklep se uporablja od 1. julija 2012.

      (1)  Sklep 2005/684/ES, Euratom, Evropskega parlamenta z dne 28. septembra 2005 o sprejetju Statuta poslancev Evropskega parlamenta (UL L 262, 7.10.2005, str. 1).

      (2)  Sklep predsedstva Evropskega parlamenta z dne 19. maja in 9. julija 2008 o izvedbenih ukrepih v zvezi s Statutom poslancev Evropskega parlamenta (UL C 159, 13.7.2009, str. 1).

      (3)  Uredba (EU) št. 423/2014 Evropskega parlamenta in Sveta z dne 16. aprila 2014 o prilagoditvi osebnih prejemkov in pokojnin uradnikov in drugih uslužbencev Evropske unije ter korekcijskih koeficientov, ki se zanje uporabljajo, z učinkom od 1. julija 2012 (UL L 129, 30.4.2014, str. 12).